Case ID: 1058403
Sentence 30: İşçi qrupa tapşırılsın ki, Universitetdə təhsil alan tələbələrin Tələbə Qəbulu üzrə Dövlət Komissiyası tərəfindən keçirilən qəbul imtahanlarında topladıqları bala və ixtisasına uyğun olaraq, habelə onların dövlət sifarişi və ya ödənişli əsaslarla təhsil alması nəzərə alınmaqla, digər ali təhsil müəssisələrinə yerləşdirilməsi ilə bağlı təkliflər hazırlayıb Nazirliyin rəhbərliyinə təqdim etsin; Təhsil Nazirliyindən alınmış diplom və akademik arayış blanklarının saxlanılması, Doldurulması, verilməsi və uçotu vəziyyətini araşdırsın, istifadə olunmamış blankların Nazirliyə qaytarılmasını təmin etsin; akademik məzuniyyətdə olan və ya müxtəlif səbəblərdən ali məktəbdən xaric olunmuş tələbələr barədə arayış hazırlasın; tələbələri və onların valideynlərini qəbul edib, onlara müvafiq izahatlar versin; 2016 – 2017-ci tədris ilində Təfəkkür Universitetini müvəffəqiyyətlə bitirmiş məzunlara Universitet tərəfindən diplom verilməsini təmin etsin; “Təfəkkür” Universitetindən təhsillə bağlı aşağıdakı sənədləri Nazirliyin arxivinə vermək üçün təhvil alsın: Universiteti bitirmiş, xaric olunmuş və təhsilini yarımçıq qalmış tələbələrin şəxsi işləri, tələbələrin ali məktəbə qəbul edilmələri, kursdan-kursa keçirilmələri, xaric olunmaları, akademik məzuniyyət verilməsi barədə əmrləri, imtahan-məqbul cədvəlləri, tələbələrin şəxsi vərəqələri, dərs jurnalları, doldurulmuş akademik arayış və diplom blankları, diplom blanklarınınalınması, verilməsi və qeydiyyatı jurnalları; Təfəkkür Universitetinin fəaliyyəti dayandırılanadək zəruri əlaqələndirmə işlərini həyata keçirsin.